
Maanedens  Begivenhed. 

Den  altoverskyggende  Begivenhed,  siden  sidste  Num- 
mer af  »Stjernen«  udkom,  blev  Generalkonferencen  til  Min- 
de om  Profeten  Joseph  Smiths  Martyrdød.  Lad  det  blive 
sagt  straks:  Denne  Konference  vil  leve  i  hver  enkelt  Del- 
tagers Hjerte,  saa  længe  han  lever.  Det  er  mange,  mange 
Aar  siden,  vi  har  haft  en  saa  enestaaende  Samling  af  de 
Hellige  og  vore  Venner.  Jeg  vil  benytte  Lejligheden  til 
at  takke  de  mange  Søskende  fra  Provinsen,  der  til  Trods 
for  mange  Vanskeligheder  alligevel  troppede  op,  da  der 
blev  kaldt,  og  jeg  ved,  at  ikke  en  eneste  har  fortrudt 
sit  Besøg  i  København.  Vore  Søskende  i  København  skyl- 
der vi  ogsaa  Tak  for  den  Beredvillighed,  hvormed  de 
tog  imod  vore  Gæster. 

Arrangementet  af  Konferencens  mange  forskellige  Be- 
givenheder gennemførtes  paa  glimrende  Vis,  og  jeg  vil 
gerne  her  udtrykke  min  Taknemmelighed  til  Ældsterne 
Richard  Gregersen  og  Jørgen  Schmidt  for  det  store  og 
uegennyttige  Arbejde,  de  har  udført  i  Konference-Udvalget. 
Mange  Timer  har  de  ofret  paa  den  heldige  Gennemfø- 
relse af  Konferencen.  Ingen  ved  egentlig,  hvor  stort  et 
Arbejde  det  er  at  tilrettelægge  en  saa  storstilet  Sammen- 
komst. Det  er  ikke  blot  de  store  ydre  Begivenheder,  der 
skal  arrangeres,  men  de  mange  Detailler  skal  ogsaa  med- 
regnes, og  det  er  vel  nok  her  det  er  sværest  at  faa  det 
til  at  klappe. 

Et  karakteristisk  Træk  ved  denne  Konference  var  det 
glædelige  Omslag  hos  Pressen,  der  gerne  optog  Artikler 
om  os  og  paa  mange  Maader  belyste  Mormonismen  og 
dens  geniale  Stifter.  En  saa  indflydelsesrig  Avis  som  »Ber- 
lingske Tidende«  ofrede  endog  »Lederen«  paa  Mormon- 
erne. Pressens  Radioavis  omtalte  ogsaa  vor  Generalkon- 
ference i  dens  Udsendelser. 

Lad  da  denne  Konference  være  en  Spore  for  hver  enkelt 
af  os,  saa  at  vi  i  dens  Kølvand  maa  forfølge  Sukcessen 
og  bruge  alle  blanke  Vaaben  til  at  forkynde  vort  herlige 
Budskab  til  en  Verden,  der  i  allerhøjeste  Grad  trænger  til 
Evangeliets  forædlende  Indflydelse. 


Oau»$>.  Utal- 

Tilbageblik  paa  Kirkens  Virksomhed 
i   1943 

af  John    Henry  Smith. 


Endnu  et  af  Kirkens  Virksomhedsaar 
med  Tilvækst  og  Fremgang  blev  afsluttet 
den  31.  December  1943.  I  mange  Henseen- 
der var  det  et  usædvanligt  Aar,  et  Aar. 
hvor  man  maatte  tilpasse  sig  forøgede  Krigs- 
I  tidsrestriktioner,  et  Aar  med  Forandringer 
og  et  Aar  med  fornyet  Paamindelse  orm  hvor 
Hh      T    C  vigtigt  det  er  at  leve  efter  Jesu  Kristi  Evan- 

gelium. 
I  sin  Helhed  har  det  været  et  godt  Aar  med  Fremskridt 
og  Virksomhed  under  Kirkens  Autoriteters  sikre  Ledelse, 
hvis  Visdom  og  inspirerede  Styre  stadig  er  blevet  lagt  for 
Dagen.  Præsident  Grant  har,  trods  sin  fremskredne  Alder 
og  Helbredstilstand,  som  har  forhindret  ham  i  at  arbejde 
i  mange  Timer  i  Træk  som  før,  alligevel  været  i  Stand  til 
at  haandhæve  sit  ansvarsfulde  Hverv.  Det  har  ikke  været 
mange  Dage  i  Løbet  af  Aaret,  hvor  han  har  været  borte 
fra  sit  Kontor.  Hans  Helbred  er  stadig  blevet  bedre,  og 
hans  kloge  og  inspirerede  Lederskab  er  i  mange  Tilfælde 
blevet  stadfæstet. 

Hans  to  Raadgivere,  Præsidenterne  J.  Reuben  Clark  Jr. 
og  David  0.  McKay,  har  i  Aar  som  i  de  forløbne  Aar  væ- 
ret til  udmærket  Hjælp  for  ham,  ligesom  de  tolv  Apostle 
og  alle  de  andre  Generalautoriteter.  Alle  Lederne  i  Stave 
og    Missioner   har   overalt   virket    trofast. 

Meget  er  udrettet  paa  mange  Omraader  indenfor  Kirken. 
Forandringer  har  fundet  Sted  indenfor  Lederskabet  saa  vel 
som  blandt  Generalautoriteterne  i  Stave,  Wards  og  Missio- 
ner. Nogle  af  de  vigste  Hændelser  i  Aarets  Løb  er  følgende: 
Der  blev  tre  ledige  Pladser  i  Apostlenes  Kvorum  paa 
Grund  af  Rudger  Clawsons  og  Sylvester  Q.  Cannons  Død  og 
Richard  R.  Lymans  Udelukkelse.  To  Stavspræsidenter  blev 
kaldet  til  at  udfylde  de  to  ledige  Pladser  i  Apostlenes  Kvo- 
rum, nemlig  Spencer  W.  Kimball  fra  Mt.  Graham  Stav,   Saf- 

ford.  Arizona,  ©g  Ezra  T.  Benson  fra  Washington,  D.  C. 
Stav.  Begge  disse  blev  valgt  under  Oktoberkonferencen  og 
ordineret  i  den  paafølgende  Uge  af  Præsident  Grant.  Den 
tredie  Plads  i  Apostelskabet  var  ikke  udfyldt  ved  Aars- 
skiftet. 

Der  blev  ogsaa  gjort  en  Forandring  i  Bestyrelserne  for  Søn- 
dagsskolen og  Primaryforeningen.  Søndagsskolens  Tilsyns- 
mand døde.  Nogle  faa  Uger  efter  blev  hans  første  Raadgiver, 
Milton  Bennion.  >algt  til  hans  Efterfølger  og  anden  Raad- 
giver. George  R.  Hill,  blev  første  Raadgiver  og  A.  Hamer  Rei- 
sen, som  i  mange  Aar  har  været  Sekretær,  blev  anden  Raad- 
giver. 

Primaryforeningens  Præsidentinde,  May  Green  Hinkley, 
døde,  og  hendes  Efterfølger  som  Leder  for  100.000  Børn  blev 
hendes  første  Raadgiver  Adele  Cannon  Howells.  Anden 
Raadgiver  blev  Dessie  G.  Boyle,  som  var  Medlem  af  Ho- 
vedbestyrelsen. 

Kirken  har  vist  stor  Vækst  i  Aarets  Løb.  Statistiken  er 
endnu  ikke  færdig.  Tyve  nye  Wards  og  Grene  i  Zions  Stave 
er    organiseret. 

Tre  nye  Stave  blev  organiseret,  det  samlede  Antal  er  nu 
145. 

En  ny  Mission  blev  ogsaa  dannet,  nemlig  Navajo-Zuni 
Indianer-Missionen,  omfattende  Navajo-  og  Zuniindianerne 
i  Ny  Mexiko  og  Arizona.  Ralph  William  Ewans,  som  bor 
i  Shiprock  og  har  været  en  aktiv  Missionær  blandt  India- 
nerne, blev  Missionens   første  Præsident. 

Et  Antal  nye  Missionspræsidenter  er  indsat  i  Aarets  Løb. 

Ved  Aarets  Slutning  fik  Præstedømmet  en  Opgave  af  det 
Første  Præsidentskab  og  Apostlenes  Kvoruni,  nemlig  at  ud- 
føre Ordinanser  i  Templerne  for  mindst  100.000  Navne 
(mandlige).  Mange  Stave  har  accepteret  denne  specielle  Op- 
gave og  har  kaldet  et  vist  Antal  Mænd  fra  forskellige  Kvo- 
rum  til  dette.  Stave,  som  ligger  afsides  fra  Templerne,  har 
givet   Midler   til    at   udføre    deres   Del   af   Opgaven. 

Et  af  de  nye  Templer,  nemlig  i  Idaho  Falls,  som  det 
Første  Præsidentskab  gav  Ordre  til  at  bygge,  er  nu  færdigt, 
og  et  andet  skal  bygges.  Grunden  er  allerede  indkøbt.  Det 
første  skal  indvies  i  Foraaret   1944.   Det   andet  Tempel   skal 

bygges  i  Los  Angeles,  Californien.  Desuden  skal  et  tredie 
nyt   Tempel   bygges   i   Oakland. 

Kirkens  Velgørenhedsprogram  har  i  det  forløbne  Aar  ta- 
get bestemte  Skridt  fremefter.  Lige  fra  Begyndelsen  er  det 
gaaet  ud  paa  at  tage  Vare  paa  alle  de  Medlemmer,  som  be- 
høver Hjælp  i  Kirken.  Dette  Program  har  taget  fastere 
Form  i  Aaret,  som  gik.  Kirken  skal  tage  sig  af  alle,  som 
faar    offentlig   Understøttelse    eller   har   Aldersrente. 

Et  andet  Skridt  fremad  er  at  gøre  en  Del  Projekter  per- 
manente. To  Eksempler  paa  dette  er  Kirkens  Landejendom, 
som  er  anlagt  paa  Mejeridrift  i  Nærheden  af  Heber  City, 
Utah,   og   Citrondyrkningen  i   Nærheden   af   San   Bernardino. 

Mange  andre  Ting  kunde  nævnes,  men  det  bliver  for 
meget.  Kirkens  Hjælpeorganisationer  kommer  til  at  vise  de- 
res  Fremgang,   naar    Statistikken   bliver   færdig. 

Det  er  forsvarligt  at  sige,  at  Krigsaaret  1943  har  været 
et  fremgangsrigt  Aar  for  Kirken.  Dens  Virksomhed  er  ikke 
blevet  tilsidesat.  Mændene  og  Kvinderne  herhjemme  har 
virket  flittigt,  og  alle  Rapporter,  som  er  kommet  ind  fra  de 
45000  mandlige  Kirkemedlemmer,  som  tjener  deres  Land  i 
Uniform,  viser,  at  de  har  Organisationer,  som  giver  dem 
Anledning  til  at  afholde  Gudstjenester  etc.  Majoriteten  af 
dem  holder  paa  deres  Kirkes  Ideal,  og  gennem  et  rent  Liv 
prædiker  de  om,  hvor  stor  Værdi  deres  Religion  har  for 
dem.  Deres  Egenskaber  som  Ledere  har  tiltrukket  sig  stor 
Opmærksomhed,  særlig  blandt  Præsterne  indenfor  Hæren 
og  Flaaden,  som  lægger  Mærke  til  deres  Virksomhed  og 
Ideal. 

Da  vi  nu  er  begyndt  paa  et  nyt  Aar,  er  vi  taknemlige  og 
glade  over  den  Fremgang,  vi  har  haft,  og  møder  Fremtiden 
haabefuldt.  Vi  haaber  paa  den  Tid,  da  Retfærdighed  og  Fred 
skal  raade,  da  Folkene  hører  op  med  at  føre  Krig,  og  Men- 
neskene vender  deres  Opmærksomhed  paa  den  store  gud- 
dommelige Befaling:  »Du  skal  elske  din  Næste  som  dig 
selv«. 


Af  det  smukke  Jindehefte  for  Profeten  Joseph  Smith"  haves  end- 
nu enkelte  Eksemplarer  til  Salg  paa  Grenskontorerne.  Pris  1  Kr. 

General-Konferencen. 


Skæbnen  vilde,  at  Københavnerne,  uden  selv  at  vide  det, 
kom  til  at  fejre  Mindet  om  Joseph  Smiths  Død  paa  en  Maade, 
der  var  mange  Gange  mere  storslaaet,  end  vi  selv  nogen 
Sinde  kunde  have  drømt  om  at  fejre  det.  Og  Dagene  om- 
kring Hundredaaret  blev  saa  begivenhedsrige,  at  de  vil  gaa 
over  i  Historien  og  aldrig  vil  blive  glemt  af  os,  som  oplevede 
dem. 

Tirsdag,  Onsdag  og  Torsdag  Aften,  den  27.,  28.  og  29.  Juni 
flammede  Hundreder  af  Baal  paa  Københavns  Gader  —  gan- 
ske vist  ikke  for  Profeten,  men  for  at  varsle  om  den  kom- 
mende General-Strejke.  Men  uden  at  være  overtroisk  kan 
man  alligevel  gøre  sig  sine  Tanker  om  det  mærkelige  i,  at 
disse  Begivenheder  netop  skulde  ske  i  den  selv  samme  Uge 
som  vi  fejrede  Mindet  om  Profetens  Martyrdød.  Der  har 
dog  været  mange  Uger  paa  begge  Sider  af  dette  Tidspunkt, 
som  kunde  have  været  benyttede  hertil.  Men  vor  gode  Skæbne 
vilde  altsaa,  at  Minde-Ugen  skulde  kunne  være  sikker  paa 
ikke  at  glemmes,  den  skulde  af  alle  afmærkes  med  rødt  i 
Kalenderen  og  staa  fast  i  enhvers  Hukommelse. 

Til  Trods  for  alle  Vanskeligheder  lykkedes  det  at  gennem- 
føre alle  Møder  med  Undtagelse  af  Missionærforeningens 
Mandagsmøde  og  Afslutningsfesten.  Det  kan  passende  tages 
—  som  det  blev  sagt  ved  Indledningen  til  Minde-Gudstjene- 
sten —  som  et  yderligere  Bevis  paa,  at  Gud  ikke  lader  sit 
Værk  standse.  Det  ruller  fremad  trods  Krig,  Spærretid  og 
alle  andre  Restriktioner. 

I  det  efterfølgende  skal  gives  et  Referat  over  Ugens  Be- 
givenheder. Det  bliver  noget  mere  udførligt  end  STJERNEN's 
sædvanlige  Referater,  men  det  er  jo  naturligt  i  Betragtning 
af  den  store  Betydning,  Minde-Ugen  har,  og  af  Hensyn  til 
kommende  Tiders  Bedømmelse  af  Den  danske  Missions  Ind- 
sats paa  dette  Omraade. 

STØRSTE  DANSKE  PRÆSTEDOMSMØDE 

Konferencen  indledtes  Søndag  den  25.  Juni  om  Morgenen 
med  et  Præstedomsmøde,  som  blev  historisk  paa  Grund  af 
det  meget  store  Antal  Deltagere,  det  største  Antal  danske 
Medlemmer  af  Præstedømmet,  som  vides  at  have  været  samlet 
til  Møde.  Der  var  tilstede  ialt  69,  hvoraf  50  Ældster. 

Efter  Sangene  »Kom  alle  I  Guds  Mænd«  og  »Pris  Gud« 
blev  Nadveren  administreret  og  omdelt,  hvorpaa  Missionens 
Distriktspræsidenter  fik  Ordet,  Villiam  Pedersen,  Esbjerg; 
Henry    Løjborg,   Aalborg;   Enok    Andersen,    København.    Det 


127 


Det  danske  Præstedømme 


var  i  højeste  Grad  opløftende  at  høre  disse  Brødres  stærke 
Vidnesbyrd,  en  Oplevelse,  der  sikkert  langt  frem  i  Tiden  vil 
styrke  Præstedømmets  Myndighed  og  Sammenhold. 

Herefter  tog  Missionspræsidenten  Ordet.  Først  en  Tak  for 
den  Iver  og  Interesse,  Præstedømmet  havde  vist  Konferencen 
ved  at  være  samlet  her  fra  hele  Landet  og  en  Velkomst  til 
København.  Derpaa  fulgte  en  Række  vigtige  Instruktioner  og 
endelig  aflagde  ogsaa  Missionspræsidenten  et  brændende  Vid- 
nesbyrd. 

OFFENTLIGT  FORMIDDAGSMØDE 
Dette  Møde.  der  var  besøgt  af  ca.  250,  indledtes  med  San- 
gene »Hvilken  smuk  og  yndig  Morgen«  og  »Elskte  Zion, 
stærkt  du  stande«  og  Velkomst  af  Missionspræsidenten,  som 
derpaa  overgav  Tiden  til  Københavns  Ungdomsforening,  som 
udførte  20  Minutters  Program:  Indledning  ved  Præsidentin- 
den,  Gerda  Zander  Andersen,  Tale  af  Alfred  Hansen  om  Ung- 
domsforeningernes Berettigelse,  en  Sang  af  Ellinor  Hanssen 
og  endelig  en  Tale  med  Emnet  »Lykkelige  Timer  i  Ungdoms- 
foreningen« af  Edith  Mathiesen  fra  Odense. 

Derpaa  talte  Forstanderne  fra  Den  danske  Missions  for- 
skellige Grene,  i  enkelte  Tilfælde  repræsenteret  af  Raadgi- 
vere:  Chr.  Madsen,  København.  Verner  Andersen.  Hjørring. 
Erik  Thomsen,  Esbjerg.  Alvin  Olsen,  Aalborg  (for  Arnold 
Bukke).  Frede  Thomsen,  Aarhus.  Og  endelig  Elmer  Mørch, 
Brønderslev.  Hver  af  disse  Brødre  blev  præsenteret  for  For- 
samlingen  med   nogle    Ord   af   Missionspræsidenten. 

Herefter  sang  Københavns  kvindelige  Hjælpeforenings  Kor 
»Herligt  lyser  Fad'rens  Naade,«  hvorpaa  Missionær  Anny 
Breum  fik  Ordet.  Gribende  var  hendes  Bekendelse  af  egen 
Svaghed,  men  absolutte  Tro  paa  Herrens  Hjælp.  At  Slutnin- 
gen af  hendes  Tale  var  versificeret,  nedskrevet  i  et  Øjebliks 
Inspiration,  bidrog  kun  til  at  gøre  Virkningen  saa  meget 
større. 

Forsamlingen  sang  derpaa  den  dejlige  »Saa  fast  som  de 
evige  Bjerge,«  impulsivt  rejsende  sig  under  sidste  Vers  Kor. 

Saa  blev  Ordet  givet  til  Missionær  Inger  Bukke  som  sidste 
Taler.  Med  en  klædelig  Beskedenhed  talte  hun  om  det  Arbej- 
de, hun  og  Str.  Breum  forsøgte  at  udføre,  og  man  anede  bag 
Ordene,  der  udtrykte  en  stærk  Glæde  for  det  betroede  Ar- 
bejde, at  der  havde  været  store  Skuffelser  og  meget  tilsyne- 
ladende forgæves  Arbejde. 

De  to  Missionærers  Taler  blev  det  vægtigste  Udbytte  af 
Formiddagens  Møde,  gribende  ved  deres  Oprigtighed  og  styr- 
kende ved  deres  kraftige  Vidnesbvrd. 

Til  Slut  sang  Forsamlingen  »Brudte  ere  Mørkets  Lænker.« 


OFFENTLIG  GUDSTJENESTE 

Mødet  Søndag  Aften  indledtes  med  Fællessangene  »Kom 
Hellige«  og  »Hav  Tak  for  Profeten,«  hvorpaa  Distrikspræ- 
sident  Axel  Mathiesen,  Odense,  talte  over  Emnet  »Frafaldet 
og  Evangeliets  Gengivelse.«  Det  blev  en  helt  igennem  saglig 
og  nøgtern  Tale,  letforstaaelig  og  dog  interessant,  saaledes 
at  især  de  mange  fremmede,  som  var  mødt  op,  maa  have  faaet 
rigt  Udbytte  af  den,  og  maa  antages  at  have  faaet  et  Indtryk 
af  Mormonismens  Berettigelse  og   Nødvendighed, 

Koret,  der  var  forstærket  med  Stemmer  fra  Provinsen, 
sang  derpaa  »Den  hellige  Stad«  og  »De  som  saar  med  Taa- 
rer.« 

Missionspræsident  Orson  B.  West  talte  derefter  om  »Joseph 
Smiths  Budskab  til  Verden.«  En  ypperlig  Tale,  som  man 
skulde  synes,  ingen  kunde  være  ligegyldig  over  for.  Den 
gjorde  meget  stærkt  Indtryk  paa  Forsamlingen. 

Herpaa  sang  Koret  den  smukke  »Det  spredes  mer  og  mer.« 

Det  skal  her  siges,  at  Københavns  Kor  (med  Forstærkning 
fra  Provinsen)  under  Broder  Edmund  Kaisers  Ledelse  ydede 
det  helt  fremragende  under  Konferencens  to  store  Aften- 
møder. Vi  mindes  ikke  at  have  hørt  Koret  synge  saa  fint  og 
afstemt  og  med  saa  fin  en  Balance  mellem  Stemmerne  nogen 
Sinde  tidligere.  Det  var  en  Oplevelse  at  høre  det  synge. 

Aftenen  sluttedes  med  Fællessangen  »Skal  vi  svigte  vore 
vore  Pagter?«   (Tilstede  ca.   250). 


129 


Joseph  Smith  som  Dreng  og  hans  Moder 
(Ørn  Kinsky  og  Anna  Kragh). 

SKUESPILLET  OM  JOSEPH  SMITH 

Søndag  Aften  modtog  vi  Meddelelse  om,  at  der  var  indført 
Spærretid  (Udgangsforbud)  fra  Kl.  20  fra  Mandag  Aften.  Det 
var  derfor  kun  muligt  at  gennemføre  den  ene  af  de  paa- 
tænkte to  Opførelser  af  Missionspræsidentens  Skuespil  Man- 
dag Aften,  og  Missionærforeningens  Program  maatte  desværre 
helt  udgaa.  Saa  meget  mere  beklageligt  var  det,  som  Køben- 
havnerne havde  glædet  sig  til  at  se  to  Skuespil  fra  Provinsen 
under  dette  Program. 

Skuespillet  selv  var  en  Oplevelse,  som  alene  maatte  være 
Rejsen  fra  Provinsen  værd.  Rent  ydre  var  der  ofret  meget 
for  at  gøre  det  hele  saa  levende  som  muligt.  Maleriske  Drag- 
ter var  anskaffet  og  Richard  Gregersens  Dekorationer  var 
enkle,  men  meget  virkningsfulde.  Et  helt  Opbud  af  Statister 
gav  glimrende  Indtryk  af  den  ophidsede  Pøbel,  og  da  ende- 
lig  Skuddene   knaldede,   var   Virkningen  fuldkommen. 

Men  trods  den  ydre  Rammes  Fuldkommenhed,  blev  det 
alligevel  —  som  det  selvfølgelig  ogsaa  skulde  være  —  Styk- 
kets indre  Værdi,  der  kom  til  at  gøre  det  største  Indtryk. 
Og  hertil  medvirkede  i  højeste  Grad  først  og  fremmest  den 
fremragende  Instruktion  ved  Eva  M.  Gregersen.  Hun  havde 
formaaet  at  skabe  den  stilfærdige  Tone,  som  mere  end  nogen 
anden  er  i  Stand  til  at  trænge  ind  til  Sindets  dybeste  Gem- 
mer, og  som  netop  i  den  bevægede  ydre  Handling  skabte  en 
stærk  Kontrast  mellem  de  indre  og  de  ydre  Begivenheder. 

Dernæst   maa   fremhæves    Skuespillerne,   alle  uden   Undta- 

Hyru  m  og  Joseph  Smith  (N.  P.  Arendtsen  og  Richard  Gregersen) 

gelse,  som  hver  og  en  havde  ladet  sig  bøje  ind  under  Instruk- 
tørens Personlighed  og  netop  derved  kom  til  at  yde  det  helt 
gode.  De  medvirkende  var  følgende:  Ørn  Kinsky,  Anna 
Kragh,  Julius  Andersen,  Paulus  Christensen,  Carlos  Ander- 
sen, N.  P.  Arendtsen,  og  som  Joseph  Smith  som  voksen  Ri- 
chard  Gregersen. 

Og  endelig  var  Skuespillets  Tekst  naturligvis  af  afgørende 
Betydning  for  dets  Sukces.  Med  sin  kendte  Sans  for  at  skære 
igennem  alt  uvæsentligt  og  trænge  ind  til  det,  der  betyder 
noget,  har  Præsident  West  her  skabt  nogle  meget  smukke 
og  meget  sigende  Billeder  af  Situationer  i  Profetens  Liv. 

Skuespillet  opfortes  paany  Torsdag  Aften. 

AFSLØRINGEN  AF  MINDETAVLEN 
Tirsdag  Morgen  samledes  en  stor  andagtsfuld  Skare  i  den 
smukt  pyntede  Kirke,  udenfor  hvilken  Flagene  vajede  paa  to 

Flagstænger 

Ældste  Jørgen  Schmidt  bød  Velkommen  og  motiverede  Af- 
syngelsen af  de  to   Sange   »Hvilken  smuk   og  yndig  Morgen 
og    »Da    Du    styrket   fra    Dit    Leje.«    Efter    Sangene   gik    alle 
tavst  forventningsfulde  ud  i  Forhallen  og  tog  Opstilling  med 
Front  imod  den  tildækkede  Mindeplade. 

Man  sang  første  Vers  af  »Hav  Tak  for  Profeten,«  hvorpaa 
Missionspræsidenten  ganske  kort  talte  og  derpaa  drog  For- 
hænget tilside  og  aabenbarede  Marmorpladen  med  Profetens 
Relief  og  den  myndige  Inskription,  som  den  ses  paa  Forsi- 
den af  dette  Blad. 

Der  var  meget  stærk  Bevægelse  blandt  de  tilstedeværende 
Søskende  i  dette  Øjeblik.  Intet  Øje  var  tørt,  og  det  rørte  en 
dybt  at  se  store  og  stærke  Mænd  staa  med  Taarerne  løbende 
ned  over  Kinderne. 

Man  sang  nu  Priser  Profeten«,  hvorpaa  Billedhuggeren, 
Broder  Michael 

Giessing  fra  Aal- 
borg, fik  Ordet.  Me- 
get bevæget  takke- 
de han  for  den  Til- 
lid, der  var  vist  ham 
ved  Betroelsen  af 
den  store  Opgave, 
som  han  var  lykke- 
lig og  taknemme- 
lig for  at  have  mod- 
taget. 

Der  var  Jubel  og 
Begejstring  i  Stem- 
merne, da  man  der- 
paa  sang  Mormo- 
nernes gamle  men 
evigunge  Slagsang 
;>Kom    Hellige«. 

Derpaa  gik  For- 
samlingen igen  ind 
i  Salen,  hvor  Ordet 
blev  givet  til  Grens- 
forstander  Chr. 
Madsen,  som  tak- 
kede  Søskende  for  Dr"  Richards  (Carlos  Andersen) 
hele  Landet  for  den  Gave,  som  Mindesmærket  er  til  Kø- 
benhavns  Grens  Mødelokale. 

Det  historiske  Møde  afsluttedes  med  Sangen  »Skal  vi  svigte 
vore  Pagter?<    Tilstede   ca.    150). 


MINDE-GUDSTJENESTEN 

Den  egentlige  Mindehøjtidelighed  fandt  Sted  allerede  Kl. 
17  af  Hensyn  til  Spærretiden,  men  alligevel  var  Salen  fyldt 
til  sidste  Plads  til  Trods  for  at  ekstra  Bænke  og  Stole  var 
sat   ind.   (ialt   tilstede  ca.   300). 

Ældste  Jørgen  Schmidt  bød  Velkommen  og  rettede  en  sær- 
lig Tak  til  Provinsens  og  den  københavnske  Presse  for  dtn 
Venlighed,  hvormed  den  ved  denne  Lejlighed  havde  behand- 
let Mormonerne.  Man  sang  derpaa  Hav  Tak  for  Profeten 
Du  sendte,«  hvorpaa  Ældste  Alvin  Olsen  opsendte  en  særlig 
Bøn  for  Freden  og  for  de  Syge. 

Efter    Fællessangen      Priser    Profeten«    sang    Koret    »Den 

hellige  Stad«  med  Broder  Kaiser  som  Solist,  hvorpaa  Mis- 
præsidenten indledte  Mindetalen. 

Præsident  West  fortalte  om  Joseph  Smiths  Opvækst,  om 
hans  Syn  og  om  Kirkens  Oprettelse.  Om  Forfølgelserne  og 
om  den  skæbnesvangre  27.  Juni  1844.  Da  han  kom  til  Beret- 
ningen om  Joseph  Smiths  Anmodning  til  John  Taylor  i 
Fængslet  om  at  synge  Sangen  »En  stakkels  sorgbetynget 
Mand«  afbrød  han  sin  Tale,  og  kgl.  Kammersanger  Einar 
Nørby  sang  denne  Sang,  akkompagneret  af  sin  Frue,  Guldborg 
Nørby,  og  ledsaget  af  Koret. 

Det  er  vist  tvivlsomt,  om  denne  Sang  nogensinde  er  blevet 
sunget  smukkere.  I  hvert  Fald  følte  de  fleste  af  Tilhørerne 
sig  sikkert  hensat  til  en  bedre  Verden,  og  manges  Øjne  var 
slørede  af  Taarer. 

Missionspræsidenten  fortsatte  Talen  med  Beretningen  om 
Mordet  paa  Profeten  og  hans  Begravelse  i  Hemmelighed  paa 
et  ukendt  Sted.  Her  afbrødes  Talen  paany  af  Herr  Nørby, 
som  sang  den  skønne  Sang,  der  er  skrevet  af  en  af  Joseph 
Smiths  Sønner  om  hans  Faders  Grav:  »I  en  ukendt  Grav. o. 
Paa  dette  Tidspunkt  var  der  vist  ingen  i  Salen,  som  generede 
sig  for  at  vise  sine  Bevægelse.  Det  var  en  Oplevelse  af  den 
Slags,  som  man  aldrig  glemmer. 

Præsident  West  sluttede  sin  Tale  med  et  Resumé  af  Mor- 
monismens Lære  og  fastslog,  at  Mormonismen  var  en  kristen 
Bevægelse. 

Derpaa  sang  Einar  Nørby  sammen  med  Koret  den  glædes- 
fyldte  »Han  lever,  vor  Forløser  stor,«  og  endelig  Koret:  »De 
som  saar  med  Taarer.«  Efter  denne  oplevede  vi  et  lille  Mel- 
lemspil, som  paany  vakte  stærk  Bevægelse:  Kordirigenten, 
Br.  Kaiser  vendte  sig  mod  Korets  tidligere  Dirigent,  Br.  Val- 
demar Jacobsen,  der  næsten  komplet  lammet  var  kørt  ind  i 
Salen  i  Rullestol,  med  Ordene:  »Broder  Valdemar  Jacobsen! 
Koret  vil  gerne  have  Lov  at  takke  Dig,  fordi  Du  har  skæn- 
ket det  denne  dejlige  Sang.«  En  Buket  blev  derefter  overrakt 
den  Syge. 

Det  bevægede  Møde  sluttede  derpaa  med  Fællessangen 
»Kom  Hellige«,   som   Forsamlingen   sang   staaende. 

UNGDOMSFORENINGERNES  DAG 
Ungdomsforeningernes  Hovedbestyrelser  havde  planlagt  et 
Heldags-Program   til   om   Onsdagen,  og   det   lykkedes   at   gen- 
nemføre det,  omend  i  noget  forkortet  Skikkelse,  tiltrods  for 
de  skarpe  Restriktioner. 

Dagen  indledtes  med  en  særdeles  vellykket  Udflugt,  fort- 
sattes med  Møde  for  Funktionærer  og  sluttedes  med  ordi- 
nært Ungdomsmøde  under  Ledelse  af  den  lokale  Ungdoms- 
forening. 

FUNKTIONÆRMØDERNE 

Hovedbestyrelserne  for  de  forskellige  Hjælpeorganisationer 
havde  hver  faaet  tildelt  et  Tidspunkt  til  Afholdelse  af  Møde 
nied  deres  Funktionærer.  Det  er  vort  Indtryk,  at  disse  Mø- 
der har  været  godt  besøgt,  og  at  saavel  Ledelse  som  Funk- 
tionærer i  de  forskellige  Organisationer  er  glade  for  den  Lej- 
lighed, de  har  haft  paa  disse  Møder  til  at  tale  ud  med  hinan 
den  og  give  og  modtage  Instruktioner  om  den  kommende 
Tids  Arbejde. 

DEN  AFSLUTENDE  FREDAG 
Til  Fredag  Formiddag  var  planlagt  et  Funktionærmøde 
for  alle  Kirkens  Funktionærer.  Man  havde  regnet  med  me- 
get stor  Tilslutning,  men  Forholdene  umuliggjorde  det  for 
en  stor  Del  Medlemmer  at  komme  tilstede,  idet  Trafikmid- 
lerne mange  Steder  ikke  fungerede.  Generalstrejken  var  paa 
dette  Tidspunkt  en  Kendsgerning!  Alligevel  samledes  ca.  30 
Medlemmer  og  der  var  vist  ingen,  der  fortrød,  at  de  havde 
trodset  Vanskelighederne  og  havde  givet  Møde.  Mange  var 
de  Instruktioner,  som  Missionspræsidenten  kunde  give,  og 
mange  Spørgsmaal  blev  rejst,  som  alle  blev  besvarede  til 
fuld  Tilfredshed. 

Det  besluttedes  helt  at  aflyse  x4fslutningsfesten  om  Afte- 
nen. Dels  fandt  man  det  ikke  rigtigt  at  feste  under  den  al- 
vorlige Situation^  dels  vilde  der  blive  alt  for  store  Vanske- 
ligheder med  at  skaffe  Spisevarer  og  Forfriskninger,  rent 
bortset  fra,  at  det  var  umuligt  at  sige,  om  man  overhovedet 
kunde  færdes  ude  om  Aftenen. 

I  Stedet  blev  det  foreslaaet  og  accepteret  at  afholde  en 
improviseret  Gudstjeneste  og  Vidnesbyrdmøde  om  Efter- 
middagen. Ogsaa  dette  Møde  blev  lykkeligt  gennemført  til 
stor   Opmuntring   for   de   fremmødte. 

Minde-Gudstjeneste  i  Aalborg 
I  Aalborg  afholdtes  den  27.  Juni  en  stemningsfuld  Gudstjenste. 
Desværre    forsinkedes    Mødet    betydeligt  af  et  usædvanligt    stærkt 
Tordenvejr,  men  tiltrods  herfor  blev  det  en  Oplevelse  for  de  til- 
stedeværende, 26  Søskende,  34  fremmede  og  2  Børn. 

Spændende  Hjemrejse-Oplevelser 
Vi  har  erfaret,  at  adskillige  af  Mødedeltagerne  i  København  hav- 
de usædvanlige  og  spændende  Oplevelser  paa  Hjemrejsen  til  Provin- 
sen. STJERNEN  vil  være  glad  for  at  modtage  Beretninger  herom 
til  Offentliggørelse.  Skriv,  hvad  De  har  oplevet,  og  send  os  det  se- 
nest den  15.  August. 

SØNDAGSSKOLEN 

August  1944. 


NADVERVERS 

Naadige  Frelser,  du  Guds  Lam, 
du,  som  har  sonet  for  min  Skam, 
leved'  paa  Jorden  uden  Synd, 
Døden  paa  Korset  var  din  Løn. 


KORLEKTIER 

1.  Søndag.  For  Børn  under  10  Aar 

2.  Mosebog  20.  Kap.:  16.  Vers:  Du  maa  ikke  vidne  falsk  mod 
din  Næste. 

2.  Søndag.  For  Børn  over  10  Aar 

Lucas  13.  Kap.:  35.  Vers:  Se,  eders  Hus  overlades  til  eder  selv. 
Men  jeg  siger  eder:  I  skal  ingenlunde  se  mig,  førend  den  Tid 
kommer,  da  I  siger:  Velsignet  være  den,  som  kommer  i  Her- 
rens Navn. 

3.  Søndag.  Junior 

P.  B.  112.  Kap.:  32.  Vers:  Thi  sandelig  siger  jeg  eder,  Hushold- 
ningens Nøgler,  hvilke  I  har  annammet,  er  kommet  fra  Fædrene 
og  tilsidst  sendt  ned  fra  Himlene  til  eder. 

4.  Søndag.  Senior 

Alma  34.  Kap. :  32.  Vers:  Thi  se,  dette  Liv  er  Tiden,  hvori  Men- 
neskene skal  berede  sig  til  at  møde  Gud.  Ja,  dette  Livs  Dag  er 
den  Dag,  da  Menneskene  skal  udrette  deres  Arbejde. 

K.J. 
September  1944. 

NADVERVERS 

Den  herlige  Natur,  som  Gud  har  skabt, 
den  lokker  saa  friskt  vort  Øje, 
og  Nadveren,  som  Jesus  har  fuldbragt, 
den  glæder  vort  Liv  og  Møje. 

/.  Søndag.  For  Børn  under  10  Aar 

2.  Mosebog  20.  Kap.:  17.  Vers:  Du  skal  ikke  begære  din  Næstes 
Hus.  Du  skal  ikke  begære  din  Næstes  Hustru  eller  hans  Svend 
eller  hans  Pige  eller  hans  Okse  eller  hans  Asen  eller  noget, 
som  hører  din  Næste  til. 

2.  Søndag.  For  Børn  over  10  Aar 

Efs.  6.  Kap.:  16.  Vers:  Og  løft  i  alle  Forhold  Troens  Skjold, 
med  hvilket  I  skulde  kunne  slukke  alle  den  Ondes  gloende  Pile. 

3.  Søndag.  Junior 

Esaias  60.  Kap.:  2.  Vers:    Thi    se,  Mørket    skjuler  Jorden  og 

LANDET   RUNDT. 


NB.  Paa  Grund  af  Udsendelsen  af  Særnummeret  om  Joseph 
Smith  udkom  der  ingen  sædvanlig  STJERNE  1.  Juli,  hvorfor 
nogle  af  nedenstaaende  Meddelelser  ikke  er  af  helt  ny  Dato. 


Esbjerg:  Søndag  den  1 1 .  Juni 
blev  Str.  Oda  Olsens  lille  Dreng 
velsignet  oggivet  Navnet  Ralph 
Olsen  af  sin  Morbroder,  Ældste 
Niels  Peter  Olsen. 

Aarhus:  Kirstine  Rasmussen 
fyldte  den  8.  Juli  65  Aar.  Har 
været  Medlem  i  42  Aar. 

Brønderslev:  finders  Peter 
Torndahl  Dietz  ordineredes 
den  14.  Maj  til  Lærer  af 
Ældste  Chr.  Dietz. 

København:  Sonja  Birgith  Ei- 
lertsen  døbtes  den  27.  Juni  af 
Missionspræsident  Orson  B. 
West.  Haandspaalæggelse  ved 
Ældste  Jens  P.  Hansen. 

Marie  Marthine  Rasmussen 
fyldte  75  Aar  den  22.  Juni. 
Har  været  Medlem  siden  1923. 

Frida  Breum  fyldte  70  Aar 
den  18.  Juli.  Har  været  Med- 
lem siden   1926. 

Herning:  Jensine  Marie  Ock- 
holm  fyldte  d.  12.  Juni  75  Aar. 
Har  været  Medlem  siden  1936. 

Silkeborg:  Under  General- 
konferencen døbtes  i  Køben- 
havn Gerda  Skovby  Emmer  den 


27.  Juni  af  Broder  Svend  Em- 
mer. Haandspaalæggelse  ved 
Ældste  William  Ørum  Pedersen. 
Inger-Lise  Emmer,  født  den  29. 
Juli  1943  som  Datter  af  Svend 
Emmer  og  Gerda  Skovby  Em- 
mer, velsignedes  den  27.  Juni  i 
København  af  Ældste  William 
Ørum  Pedersen. 

Orvill  Hess  Thomsen  og  Metha 
Kirstine  Thomsens  lille  Datter, 
født  den  19.  Juni  1944,  velsig- 
nedesden  2.  Juli  af  Distriktspræ- 
sident  Villiam  Pedersen  og  fik 
Navnet  Inge-Lise  Hess  Thomsen 

Alle  ovenstaaende  Søskende 
ønskes  hjertelig  Tillykke! 


Aarhus.  Konference  afholdtes 
d.  14.  15.  og  16.  April.  Den 
indledtes  med  en  Koncert  om 
Fredagen  under  Medvirken  af 
Koret  og  Mandolinorkestret 
Vista.  Efter  Koncerten  servere- 
de Grenen  en  lille  Forfriskning 
for  de  tilstedeværende,  ialt  75. 

Lørdag  opførte  Ungdomsfor- 
eningen to  Skuespil  og  havde 
desuden  et  lille  Program.  Til- 
stede 71. 


Dunkelhed  Folkene;  men  over  dig  skal  Herren  oprinde,  og 
over  dig  skal  Hans  Herlighed  ses. 

4.  Søndag.  Senior 

Amos  8.  Kap.:  11.  og  12.  Vers:  Se,  de  Dage  kommer,  siger  den 
Herre,  Herre,  da  jeg  vil  sende  Hunger  i  Landet,  ikke  Hunger 
efter  Brød  og  ikke  Tørst  efter  Vand,  men  efter  at  høre  Her- 
rens Ord.  Og  de  skal  vanke  hid  og  did,  fra  Hav  indtil  Hav,  og 
fra  Norden  og  indtil  Østen;  de  skal  løbe  omkring  for  at 
søge  efter  Herrens  Ord,  og  de  skal  ikke  finde  det.     N.  P.  A. 

Søndag  indledtes  med  Præste- 
domsmøde  med  22  tilstede,  og 
fortsattes  med  Søndagsskole, 
hvor  flere  af  Børnene  viste  de- 
res Evner.  Tilstede  104.  Om 
Eftermiddagen  afholdtes  Guds- 
tjeneste med  Taler  af  Missions- 
præsidenten  og  flere  andre  til- 
rejsende. Tilstede  100.  Konfe- 
rencen sluttede  med  Bazar,  hvor 
der  var  53  tilstede. 

Ungdomsmøderne  er  fortsat 
med  stadig  Sukces.  Af  den  til- 
sendte Liste  over  Møder  i  Maj 
skal  nævnes:  Lektieaften:  Jo- 
seph Smiths  Levnedsløb,  Digter- 
aften: Steen  Steensen  Blicher  i 
Ord  og  Toner.  Skuespil:  To 
Kredslærerbesøg,  Der  mangler 
et  Led.  Foredrag  m.  Lysb. :  In- 
spektøren fra  Falcks  Rednings- 
korps. 

Den  31.  Maj  afholdt  Ung- 
domsforeningerne en  vellykket 
Banket  med  Bal,  hvor  der  var 
65  tilstede.  R.  N. 

Esbjerg.  Den  nyoprettede  Ju- 
niorklasse i    Ungdomsforenin- 


gen afholdt  den  30.  Maj  en  Fest, 
hvortil  en  hel  Del  af  de  ældre 
Søskende  samt  alle  Enker  var 
særlig  indbudt.  Et  usædvanlig 
righoldigt  og  afvekslende  Pro- 
gram blev  udført  til  lige  stor 
Begejstring  for  unge  som  gamle. 

Grenen  har  nu  i  nogen  Tid 
hver  Lørdag  Aften  vist  Film 
Kl.  19  for  Børn  og  Kl.  20,30 
for  voksne.  Tilstrømningen  har 
været  ganske  overvældende,  for 
Børnenes  Vedkommende  endda 
saa  stor,  at  flere  har  maattet 
gaa  igen  uden  at  komme  ind, 
fordi  der  simpelthen  ikke  var 
mere  Plads.  Søndagsskolen  har 
nydt  særlig  godt  af  disse  Films- 
aftener, hvor  der  naturligvis 
agiteres  baade  for  denne  og  for 
den  nyoprettede  Spejderklasse 
indenfor  Ungdomsforeningen. 

Ogsaa  de  voksne  er  glade  for 
Ideen.  Lørdag  Aften  er  nu 
blevet  noget,  man  glæder  sig 
til.  Ideen  har  vakt  stor  Inte- 
resse i  og  udenfor  Kirken. 

DN. 


Rølliken  blomstrer  igen  paa  alle  Grøfte- 
kanter og  Marker  Landet  over,  lige  til  at 
afklippe,  tørre  og  opbevare  og  senere  be- 
nytte som  Mormofolium.  Berl.  Tid.  skrev 
fornylig  i  sin  Serie  »Lægeurter«  om  Røl- 
liken bl.  a.  »er  fra  gammel  Tid  blevet  an- 
vendt til  styrkende  Te«.  Og  saa  smager 
den  tilmed  godt,  naar  den  er  rigtig  tilbe- 
redt. Allerbedst  i  en  godt  udkogt  Kaffepose, 
der  anbringes  i  en  Kande  og  overhældes  med  friskkogende 
Vand.  Sødes  med  Sukker  efter  Behag.  Herligt  smager  mild 
Ost  hertil.  Færdig  Mormofolium  kan  ogsaa  faas  paa  Grens- 
kontorerne. 

SKANDINAVIENS    STJERNE,  Organ    for   Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl, 

